Il- Ġimgħa , Lulju 14 , 2006 Tfakkarkom f' xiħaġa din l- espressjoni li saret qisha parti mil- lingwaġġ li nisimgħu fl- isfond kull filgħaxija int u tiekol jew tizzappja . Saret qisha l- għamara , parti mill- ambjent tal- kamra . Dan l- aħħar xahar aktar u aktar , kienet qisha l- għabra li tħammeġ naqra naqra mingħajr ma tinduna . L- aħbarijiet ' iddominati ' mill- futbol . Għalija m' hemmx isbaħ . Imma anke lili ttini f' għajni li wara xi għoxrin minuta ta' skandli għax ir- referi keċċa lil xiħadd inġustament jew għax il- gowl kien offsajd . . . . imbagħad naslu għas- sitwazzjoni fl- Iraq jew fil- Palestina . Niftakar tajjeb meta kont żgħir l- appuntament sagru tal- ġenituri ma' l- aħbarijiet tat- tmienja . Kont nisforza biex nipprova nifhem għala qishom kienu jkunu l- kulminu tal- ġurnata , meta jum wara l- ieħor konna nisimgħu fuq il- Palestina , il- famuża Strixxa ta' Gaża ( qatt ma kont nifhem għala jgħidulha hekk ) eċċ eċċ . . . tafu xi rrid ngħid - dawk l- aħbarijiet li dejjem hemm u qisna rassenjati li nibqgħu nisimgħu dwarhom infilsati f' kull bulettin . Imma terġa' u tgħid , għalhekk sabiħ il- futbol . Għax għallinqas din il- l- logħba sempliċi ġġiegħel lil kulħadd jitkellem dwarha . Hija analiżi sempliċi ta' x' iwassal il- ferħ jew il- pjaċir , id- delużjoni jew id- diżgust , insomma l- emozzjonijiet varji lil persuni differenti madwar id- dinja . U dan kollu għax plejer ikun għeja u ma laħaqx iwaqqaf avversarju , għax Trezeguet ħariġlu penalti 5 ċm ogħla milli riedu , għax referi jiġġudika deċiżjoni sekonda tard , jew għax Maxi Rodrigez joħroġlu xutt li kien joħlom bih meta kien għadu daqs tikka . Veru li hawn min ma jinteressah xejn , u li m' għandniex nippretendu li l- logħba tinteressa lil kulħadd . . . iżda ma nistgħux niċħdu li f' dan l- aħħar xahar il- parti dwar l- Iraq tressqet addirittura aktar lura fl- aħbarijiet . Għax qabel dik kellna ridna nisimgħu li l- Brażil inqalgħu mill- Franċiżi , li Cannavaro qed jilgħab tajjeb , li r- ta' Zidane ħalla lil kulħadd jitkaża . . . u li l- , u rebħu t- tazza . . . Is- suq jiddetta li l- awtobijografija ta' l- akbar leġġenda fl- istorja tal- logħba toħroġ lejlet it- tazza tad- dinja . U jiena ta' marid li jiena kont ili li ordnajtha minn qabel minn fuq l- internet . Onestament minn banda ddeludietni . Miktuba qisha komponiment tat- tfal , u mhux li tgħid li fiha xi rivelazzjonijiet ġodda li jixxukkjaw id- dinja tal- ballun . Pele ' qatt ma kien magħruf għal xi intellett ta' l- għaġeb , u għalhekk forsi l- aspettazzjonijiet tiegħi kienu għoljin wisq . Iżda mill- banda l- oħra sirt naf aktar dwar x' irnexxielu jagħmel dan il- ġenju fil- 25 sena li dam jilgħab il- futbol . U għalhekk fittixt vidjows bħal dan . . . nistedinkom tarawh sa l- aħħar biex tapprezzaw ir- repertorju kollu . Kollox hemm : xellug , lemin , bir- ras , dribbles , finti , kreattivita' , saħħa . . . kollox . Ix- xettiċiżmu tiegħi ġiegħlni saħansitra nżomm għajnejja fuq id- difensuri . Ta' spiss tisma' li l- futbol ta' dak iż- żmien kien aktar ' faċli ' jew soft . Pero ' f' dan il- klipp ma stajt nagħti tort lill- ebda difensur vittma . U allura , ħa nagħmel pass lura . Għax minn banda veru li l- futbol kien differenti . . . għal ħafna miż- żmien li kien jilgħab fih lanqass kien hemm il- possibbilta' ta' sostituti jew karti ħomor u sofor ( kienet tiġri ħafna li logħba tiddeġenera u tispiċċa b' xi żewġ plejers jitkaxkru u jibqgħu fil- grawnd ) . U veru li t- tattika tal- logħob dejjem tiżviluppa . U forsi l- kompetizzjonijiet kienu inqas strutturati ( ħafna mill- mijiet ta' gowls Pele ' skurjahom f' logħob ta' ħbiberija , tournaments , u leagues differenti ) . . . għax lanqass kampjonat veru u proprju Brażiljan ma kien hemm . U veru wkoll li kellu x- xorti jilgħab ma ġenerazzjonijiet ta' plejers ta' barra minn hawn ( ma nsemmu xejn , Didi , Vava , Rivelinho , Garrincha , Zagallo eċċ eċċ ) . Imma veru wkoll li l- ħiliet ta' dan ir- raġel kienu akbar minn kull wieħed ieħor li lagħab il- ballun matul is- snin . Forsi taqta' xi e % u